Dvominutni film Pročitajte roman Lovac u žitu (skupni rad) - upute 

Vaš je zadatak u skupinama od najviše četiri učenika (suradnički podijelite zadatke: netko je više posvećen tekstu, netko izboru slikovnog materijala i sl., kasnije svi komentiraju I donose konačne odluke) izraditi kratki film u trajanju od dvije minute u alatu CapCut, kojim ćete dokazivati zašto vrijedi pročitati roman, a koristit ćete se pojmovima bitnima za interpretaciju romana Lovac u žitu i dokazati da možete primijeniti znanje. 
Uključit ćete zadane sadržaje putem podnaslova (titlova) i funkcionalno upotrijebiti vizualni dio (npr. vlastite snimke poput ruke koja lista roman, snimku koraka pojedinca ili snimanje iz njegove perspektive, snimka dječjeg igrališta bez osoba i dr., animacija) te primjenjivati norme standardnog jezika (koristite se jezičnim priručnicima). 
Trebaju biti dva retka podnaslova (titlova), kao kad se gleda film s podnaslovima: ne pisati tekst preko cijelog kadra. Pratite ritam izmjene podnaslova: prosječni čitatelj treba moći pročitati. 
Važan je taj pisani dio jer se vrednuje i uporaba jezika. Koristite se normativnim priručnicima i provjerite primjenu jezične norme. 
U rubrici za vrednovanje upoznajte se s kriterijem vrednovanja: što nosi koliko bodova.
Film ćete u skupinama predstaviti na satu. 

Sadržaj kratkog filma 
· uvod: naslov romana, godina prvog izdanja, autor, tema; najava da je više razloga zašto svakako vrijedi pročitati roman
· središnji dio: tri dokaza zašto pročitati (npr. razvija empatiju i navesti primjer iz radnje romana, potiče mlade da složeno sagledaju izazove odrastanja i navesti kao primjer neki novi uvid do kojeg ste došli potaknuti romanom)
       -      u dokazivanje uključite pet pojmova (vaš izbor na temelju ponuđenih) tako da pokažete primjenu znanja (dokažite na temelju sadržaja romana): moderni roman, model proze u trapericama, Bildungsroman, uokvirena kompozicija romana, naslov romana, karakterizacija glavnog lika Holdena Caulfielda: govorna karakterizacija , psihološka karakterizacija, etička karakterizacija (zadana su 3 različita pojma o karakterizaciji), nepouzdani pripovjedač, simboli u romanu (crvena kapa, patke u parku)
      -       u dokazivanje uključite i jedan citat iz romana po svom izboru
      -      završni dio: zaključiti uvjerljivo svoju preporuku
       Na kraju filma navedite svoja imena kao autore i godinu. 
       Izlagat ćete o radu na filmu. 
             Ključno: Proučite upute i rubriku za vrednovanje te pokažite preciznost i temeljitost u pristupu. 

Rubrika za vrednovanje usmenog izlaganja uz kratki film
	
	                                                                       RAZINA OSTVARENOSTI ISHODA

	SASTAVNICE (elementi vrednovanja)
	3 boda
	2 boda 
	1 bod 

	
SADRŽAJ 

	
Tekst uključuje sve zadane dijelove i točan je. Tri dokaza uvjerljiva su i potpuna te je za svaki naveden primjer iz romana. Primjenjuju se zadani pojmovi.  
	
Pojedini dijelovi teksta nejasni su ili nepotpuni. Pojedini dokazi djelomični su ili preopširni. Djelomično su navedeni traženi primjeri iz romana.
	
Dokazi su većim dijelom nejasni ili nepotpuni. Većim dijelom nije pokazano razumijevanje pojmova ili je sadržaj preoskudan. 

	
FUNKCIONALNOST 
VIZUALNOG MATERIJALA 


	
Sadržaj je prikazan pregledno. Slikovni materijal funkcionalno je uklopljen uz tekst (npr. lik Holdena uz karakterizaciju) te se njime doprinosi informativnosti i zanimljivosti. 
	
Sadržaj je prikazan djelomično pregledno.
Slikovni materijal djelomično je uklopljen uz tekst te se njime djelomično doprinosi informativnosti i zanimljivosti.
	
Slikovni materijal uglavnom nije dovoljno uklopljen uz tekst te se njime djelomično doprinosi informativnosti i zanimljivosti.

	
JEZIK 

	Izbor i uporaba riječi funkcionalni su. 
Dopuštene su do dvije gramatičke i/ili pravopisne pogreške. 
	Izbor i uporaba riječi djelomično su funkcionalni. 
Dopuštene su do četiri gramatičke i/ili pravopisne pogreške.
	Izbor i uporaba riječi uglavnom nisu funkcionalni. 
Zastupljene su više od četiri gramatičke i/ili pravopisne pogreške. 

	
IZLAGANJE O RADU NA FILMU

	Izlaže se s razumijevanjem. Pojmovi su točno objašnjeni. Nije potrebna pomoć pri izlaganju. 
	U izlaganju je pokazano djelomično razumijevanje sadržaja. U nekim dijelovima izlaganja potrebna je pomoć. 
	U izlaganju uglavnom nije pokazano razumijevanje. Često je potrebna pomoć. 


(11 – 12 – odličan, 9 – 10 – vrlo dobar, 7 – 8 – dobar, 6 – dovoljan, 5 i manje – nedovoljan)

